Course: Unitat Didàctica sobre l'Edat Mitjana: "Orientacions pels Mestres"

ELS GRUPS DE TREBALL

La major part de les activitats estan pensades per ser realitzades en grup de forma col·laborativa i, a proposta de les tutores, es formen els grups de treball heterogenis aprofitant el missatge inicial de presentació del Comte Guifré en el qual parla dels comtats catalans que estan sota el seu regnat.

Així dividim les tres classes de sisè en dotze Comtats (grups de 5 o 6 alumnes). Això dóna peu a fer un treball previ que no havíem contemplat sobre la situació de la Catalunya medieval en els segles IX-XV , de com es repartia el territori a banda i banda de la Marca Hispànica i quins exèrcits lluitaven pel poder.